ՀՀ գլխաւոր դատախազը, ըստ ամենայնի, կարձագանգէ ու կընդառաջէ Հայ Դատի պահանջատիրութիւնը Ցեղասպանութեան ճանաչումէն անդին տանելու եւ մարդկային ու ազգային հատուցման, այլեւ ու մանաւանդ հողային իրաւատիրութեան քաղաքական մակարդակին բարձրացնելու համազգային հրամայականին: Փաստօրէն, առաջին անգամ ըլլալով՝ այսպէ՛ս, հրապարակաւ եւ հանգամանօրէն, Հայաստանի Հանրապետութեան բարձրաստիճան պաշտօնատար մը՝ ՀՀ գլխաւոր դատախազը պետական ռազմավարութեան մակարդակին կը բարձրացնէ հայոց հողերու պահանջատիրութեան օրակարգը: